Banene til Halley-type-kometene antyder at de opprinnelig var langperiodiske kometer hvis bane ble påvirket av gravitasjonen fra kjempeplanetene og styrt mot det indre solsystemet. Hvis Halley en gang var en langperiodisk komet, stammer den sannsynligvis fra Oorts sky, en kuleformet struktur med kometlegemer som har en indre grense på  AE. Jupiter-familie-kometene antas å stamme fra Kuiperbeltet, en flat skive av isete rester mellom 30 AE (Neptuns bane) og 50 AE fra solen – i den spredte skiven.